Верына (вёска)

Ве́рына (, ) — вёска ў Гарадоцкім раёне Віцебскай вобласці. Уваходзіць у склад Даўгапольскага сельсавета. Вёска знаходзіцца каля возера Верына. Аўтамабільнай дарогай злучаецца з аграгарадком Селішча і вёскай Кісялі. За 65 км ад Віцебска. Рэльеф раўнінны.
 Гісторыя 
У 2-й палове 18 стагоддзі вёска Сілімонава ў маёнтку Азаркава ў Гарадоцкім павеце Полацкай губерні, уласнасць Віленскіх ксяндзоў-піяраў, якім маёнтак быў падараваны «для пражывання» князем, генералам-фельдмаршалам Рыгорам Пацёмкіным. З 1802 года ў Віцебскай губерні. У 1842 годзе было 14 дзесяцін ворыва, 14 — лугоў. У сакавіку 1924 года вернута ў склад БССР. З 20 жніўня 1924 года ў Селішчанскім сельсавеце Гарадоцкага раёна Віцебскай акругі (да 26 ліпеня 1930 года). З 20 лютага 1938 года ў Віцебскай вобласці. У Другую сусветную вайну з фронту не вярнуліся 4 жыхары. У 1997 годзе ўваходзіла ў склад калгаса «Чырвоны Кастрычнік». У 2012 годзе ў складзе ААТ «Гарадоцкі райаграпрамзаб».

 Насельніцтва 
 8 двароў, 76 рэвізскіх душ (1785)
 29 рэвізскіх душ (дзяржаўныя сяляне (1839)
 4 двары, 20 рэвізскіх душ мужчынскага полу і 15 жаночага полу (1842)
 71 жыхар (1959)
 49 жыхароў (1970)
 9 гаспадарак, 11 жыхароў (1997)
 2 гаспадаркі, 5 жыхароў (2018)

 Крыніцы 

 Літаратура 


 Спасылкі 

Катэгорыя:Даўгапольскі сельсавет
Катэгорыя:Населеныя пункты Гарадоцкага раёна